พอดีมีเพศสัมพันธ์กับแฟนครับ แล้วเกิดถุงยางอนามัยฉีกขาดขึ้นมา แต่ได้ให้แฟนทานยาคุมฉุกเฉินไปแล้วครับ แต่แฟนบอกว่ามีเหมือนประจำเดือนจะมา มันมีโอกาสที่จะตั้งท้องสูงมั้ยครับ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%หลังรับประทานยาคุมกำเนิดฉุกเฉินอาจมีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะหากประจำเดือนมาตรงตามรอบเดือนหลังรับประทานยาคุมกำเนิดฉุกเฉิน แสดงว่าไม่มีการตั้งครรภ์ในรอบเดือนที่ผ่านมาสังเกตอาการถ้ามีเลือดออกผิดปกติทางช่องคลอดที่ไม่ใช่ประจำเดือน ปวดหน่วงท้องน้อยมากร่วมด้วย ควรพบสูตินรีแพทย์เพื่อตรวจเพิ่มเติมว่าตั้งครรภ์หรือมีภาวะแทรกซ้อนของการตั้งครรภ์หรือไม่